Kuqhamuka Ukudonselana KuMDC Phezu Kwezinqumo ZeSadc
Osokutshiye abanengi bengasazi kumbe IMDC izongena kuhulumende womanyano kumbe hatshi
Umhlangano weSADC oqhutshelwe kwele South Africa ngoMvulo ngenjongo yokulungisisa udaba lweZimbabwe uphele ngolweSibili lumanyano wakhuthaza ukuthi kubunjwe uhulumende womanyano ngokuphangisa, kodwa abeMDC kaMnu Morgan Tsvangirai bazisa ukuthi kabavumelani lesinqumo lesi. Ngalokhu leli bandla lithi iNational Council yalo izahlangana ngolweSine itsho ukuthi liyangena kuhulumende womanyano kumbe hatshi. Umgcinisihlalo walumnayano uKgalema Motlanthe wazise ukuthi abeZanu PF labe MDC bavumelene ukungena kuhulumende womanyano lo, esithi idale lephalamende lizamele lipase uAmmendment # 19 ukuthi abe ngumthetho mhlaka 5 Nhlolanja. Lumthetho ucanda indlela yokubunjwa kukahulumende phakathi kwamabandla la. UMnu Morgan Tsvangirai yena kuzamele afungiswe kanye labasekeli bakhe mhlaka 11 Nhlolanja kuthi abaphathintambo kanje labasekeli babo kuzamele bafungiswe labo ukuqala umsebenzi mhlaka 13 Nhlolanja. Silokhu sikudaba lunye, abazi ngokwenzakalayobatshele lumsakazo ukuthi uMongameli Mugabe, uMnu Morgan Tsvangiraikanye loMnu Welshman Ncube, yena obemele uMnu Arthur Mutambara kunkulumozayizolo, bavumelene ukuthi bangene kuhulumende womanyano ngemva kokuba uMugabeethembise ukuthi uzimisele ukulungisisa izikhalazo zikaTsvangirai. Abathathulaba bavumelene njalo ukuthi amaqula abo azahlangana lamuhla eqaleukukhulumisana ngokuthi izikhundla zabosibalukhulu zizakwabiwa njani kanyelezabameli beZimbabwe kwamanye amazwe. Kodwa iqula leZanu PF libikwa liceleukuthi lumhlangano udluliselwe phambili ngoba bekumele liphindele loMongameli Mugabe eZimbabwe ngolweSibili. Umhlangano lo ubumele uqhutshelwe eSouth Africa. Ngalokhu, usuzaqhutshelwa eZimbabwe kunsukwana ezizayo. UTsvangirai yena ubikwaefike wazisa ke iqula lakhe ukuthi sebevumelene loMugabe, kodwa iziphathamandla zebandla lakhe zathi ngitshoakwenziwa lokho okwenze kwabalokufuthelana okukhulu phakathi kukaTsvangirai leziphathamandla zebandla lakhe. Ukungena kumbe ukungangeni kwecele lakhe kuhulumende womanyano losokusezandleni zeNational Council yaleli bandla yona ezahlangana ngolweSihlanueHarare, kutsho isikhulumi salelicele uMnu Nelson Chamisa. UMongameli Mugabeyena utshele intathelizindaba efika eHarare ukuthi ibandla lakheselikhangelele ukuthi kubunjwe uhulumende omutsha lo njengoba sebevumelene. Ingcwethi ecubungula ezombusazwe uMnu George Mkhwanazi uthi njenge mvama iSadciphethe uMongameli Mugabe ngezandla ezibuthakathaka emhlanganweni wayizolo.